De kræsne tyve kom ikke forgæves til et sommerhus i Skagen, da de var på udkig efter dyrt design.

Det var onsdag aften i et sommerhus på Starholmvej i Skagen, at tyve var brudt ind på udkig efter kostbare møbler. Her kom de afsted med dyre varer i form af to HAY stole, seks Trip Trap stole, en Philips Stark bordlampe og en PH-pendellampe. Tyvene var brudt ind ad terrassedøren til stuen, som de brugte som indgang, og det var herfra de fik fat i de mange af sommerhusets designermøbler i stuen. Nordjyllands Politi råder nordjyderne til at tænke over, hvor designermøblerne placeres i rummet. Står de for tæt på vinduerne, er det let for tyven at spotte huse, hvor der er noget at komme efter.